 ул. “26-ти декември” № 12, тел: + 359 3631/65-21,тел./факс:03631/78-56 e-mail: obsmg@mg.link.bg

**П Р А В И Л Н И К**

**ЗА ОРГАНИЗАЦИЯТА И ДЕЙНОСТТА НА НАБЛЮДАТЕЛНАТА КОМИСИЯ КЪМ ОБЩИНСКИ СЪВЕТ – МОМЧИЛГРАД ПО РЕДА НА ЧЛ. 170, АЛ. 2 ОТ ЗИНЗС**

**Приет с Решение № 116 от 28. 09. 2018 г.**

Наблюдателната комисия се създава на основание чл.170, ал. 2 от Закона за изпълнение на наказанията и задържането под стража.

**І. ЦЕЛИ НА НАБЛЮДАТЕЛНАТА КОМИСИЯ:**

Чл.1. Целите на дейността на Наблюдателна комисия са следните:

 1. Да координира дейността на органите и организациите, които биха могли да оказват както контрол и надзор, така и помощ и подкрепа на правонарушителите – условно предсрочно освободени от затвора и осъдени на „Пробация” лица, с цел тяхната ресоциализация и реинтеграция в обществото.

 2. Да привлича и ангажира обществото да участва активно в превенцията на престъпността.

**II. ОСНОВНИ ЗАДЪЛЖЕНИЯ НА НАБЛЮДАТЕЛНАТА КОМИСИЯ**

Чл. 2. Основните задължения на Наблюдателната комисия са следните:

 1. Осъществява обществен контрол върху работата по поправянето или превъзпитанието на лишените от свобода.

 2. Подпомага администрацията на затвора във възпитателната работа с лишените от свобода.

 3. Прави предложения за изменяне на режима и за преместване на отделни затворници.

 4. Прави предложения и дава мнения за помилване.

 5. Участва със свой представител в комисията по чл.73 от Закона за изпълнение на наказанията и задържането под стража.

 6. Подпомага семействата на лишените от свобода, включително при възпитанието на децата.

 7. Съдейства за настаняване на работа и за битово устройване на освободените от местата за лишаване от свобода и полага грижи за тяхното поведение и правилно развитие.

**III. СЪСТАВ НА НАБЛЮДАТЕЛНАТА КОМИСИЯ**

Чл. 3. Съставът на Наблюдателната комисия се утвърждава от Общинския съвет, като включва председател, секретар и членове.

**IV. РАБОТА НА КОМИСИЯТА**

 Чл. 4. Работата на комисията е в няколко направления:

1. Посещаване на местата за лишаване от свобода, където се извършва:

 1.1. Проверка на информацията;

 1.2. Предварителна беседа с началника на затвора;

 1.3. Изследване на документацията по регистрация;

 1.4. Обиколка в затвора;

 1.5. Беседи с лишените от свобода;

 1.6. Беседа с група;

 1.7. Индивидуални разговори;

 1.8. Избор на мястото за провеждане на беседи;

 1.9. Избор на лица, с които да се провеждат беседи;

 1.10. Провеждане на беседа;

 1.11. Беседа със затворническия персонал;

 1.12. Доклад.

 2. Беседи с роднини, адвокати и близки на лишените от свобода.

 3. Подпомагане и ресоциализация на лишените от свобода:

 3.1. Подпомагане в трудовата заетост;

 3.2. Повишаване на образователната степен;

 3.3. Работа с психолог;

 3.4. Наблюдения на социалната среда и контакти с обществото;

 3.5. Съвместни срещи и беседи с близките;

 3.6. Подпомагане на семейството.

 4. Предложения за изменение на режима:

 4.1.Анализ на информацията след посещението;

 4.2. Анализ на беседата с лишения от свобода;

 4.3. Конкретни предложения за преместване на по-лек или по-тежък режим;

 4.4. Предложения за условно предсрочно освобождаване;

 4.5. Предложения и мнения по искания за помилвания.

 **V. ИЗДРЪЖКА**

чл.5. На основание чл.171, ал. 4 от Закона за изпълнение на наказанията и задържането под стража, издръжката на Наблюдателната комисия сеосигурява от Общинския съвет.

**VI. МЯСТО НА ПРОВЕЖДАНЕ НА ЗАСЕДАНИЯТА И АРХИВ:**

чл.6.(1) Заседанията на Наблюдателната комисия се провеждат в сградата на Община Момчилград.

 (2) Ако конкретната работа налага – заседанията се провеждат и на други, определени от самата Комисия, работни места.

 чл.7. Архивът на Наблюдателната комисия се съхранява в Общински съвет-Момчилград.

**VII. ГРАФИК ЗА ПРОВЕЖДАНЕ НА ЗАСЕДАНИЯТА:**

чл.8.(1) Заседанията на Наблюдателната комисия се насрочват от председателя или се провеждат при необходимост извънредно.

 (2) В края на всяко проведено заседание може да се насрочва датата на следващото заседание.

§1. Проекто правилника е публикуван в сайта на община Момчилград при проекти на документи на 23.08. 2018 г.

Настоящият Правилник е приет с Решение №116 от 28.09.2018 г. на Общински съвет - Момчилград.